РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 броj: 011-4691/14

11. фебруар 2015. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 11. фебруара 2015. године, размотрио је амандман на ПРЕДЛОГ ЗАКОНА О ИЗМЕНИ И ДОПУНИ ЗАКОНА О ДРЖАВНОЈ ПРИПАДНОСТИ И УПИСУ ПЛОВИЛА.

На основу члана 156. став 3. Пословника Народне скупштине, Одбор за уставна питања и законодавство подноси

И З В Е Ш Т А Ј

 Одбор је у складу са чланом 164. Пословника Народне скупштине размотрио амандман који су на члан 1. Предлога закона о измени и допуни Закона о државој припадности и упису пловила, заједно поднели народни посланици Зоран Живковић и Владимир Павићевић и сматра да је амандман у складу са Уставом и правним системом Републике Србије.

За известиоца Одбора на седници Народне скупштине одређен је председник Одбора.

 ПРЕДСЕДНИК

 др Александар Мартиновић